ועדת המשנה לענייני איו"ש, כנסת 20, פרוטוקול מספר 57, 2018-02-18 11:00

מרדכי יוגב: בוקר טוב.

מרדכי יוגב: יש תקלה עם רשות המים ואני רוצה לציין את זה לפרוטוקול.

מרדכי יוגב: בוקר טוב לכולם, אנחנו פותחים את הישיבה עם מי שנמצא עמנו, מי שלא נמצא עמנו – בהערה חריפה לשר התשתיות והאנרגיה ולראש רשות המים, שמאז שהוא מונה לתפקידו אני אינני יודע מה הוא עושה, למרות שהוא אמר לי פה במסדרונות.

מרדכי יוגב: הוא בסך הכל בסדר.

מרדכי יוגב: קודמו, ראינו אצלו קידום, ממלא המקום והוא מזלזל בוועדת החוץ והביטחון ולא הופיעו פה נציגיו מתירוצים שונים ששלחו במייל ב-10:25.

מרדכי יוגב: אז אני גם מבקש את הוועדה להוציא מכתב חריף לשר וגם לקיים תוך חודש, לכל המאוחר בפגרה של המושב הזה, ישיבה חוזרת שתיתן מענה לבעיות המים, כי בעיות המים הן חריפות גם בקיץ הקודם, יותר טוב מהקיץ שעבר.

מרדכי יוגב: אני מודה פה לאנשי רשות המים ומקורות – שלא נמצאים פה משום מה – ומינהל אזרחי, שעמלו רבות והגמ"ר יו"ש הגמ"ר פיקוד מרכז שעמלו רבות לספק מים, אבל גם במכליות וגם בשקיות כמעט הייתי אומר, במענים שונים ובמכלים זמניים ולא זמניים, לתת מענה לטווח הקצר והבינוני, אבל הטווח הארוך שכן ראינו בו התקדמות וכן ראינו עם קודמו שהיה ממלא מקום, משה לירזי, ראינו מישיבה לישיבה איזו שהיא התקדמות וגם הצגה של קווים ותכניות ספציפיות, קונקרטיות ופה אנחנו – סליחה שאני אומר, שמעתי ממנו, ממי שמונה שם – הבטחות גבוהה-גבוהה, אבל אני רואה שכאן הוא לא מופיע וזה זלזול בוועדה.

מרדכי יוגב: כבר הארכתי, אין מה למסור יותר, חוץ ממה שאנחנו מבקשים שהוועדה תוציא מכתב חריף ונקיים ישיבה איתו.

מרדכי יוגב: נוכל להתייחס כאן, כי מטרות הישיבה, מעבר לתכנית אב למים לכלל האוכלוסיות ביהודה ושומרון, בהתייחס גם לשנים – ואני מונה כאן כרגע.

מרדכי יוגב: הם אז דיברו על 2040, הם דיברו והערנו להם על אומדן אוכלוסייה של כ-4.5 מיליון פלסטינים ו-560,000 יהודים.

מרדכי יוגב: הערנו להם אז, בפתח הישיבה, לא רלבנטי 560,000 יהודים בשנה הבאה, 4.5 מיליון פלסטינים, יכול להיות.

מרדכי יוגב: 1.5 מיליון יהודים לערך, אם הם מעריכים ל-2040.

מרדכי יוגב: דיברנו על סטאטוס קידום התכניות לטווח הקצר והבינוני, שמתבקשות לזמנים הקרובים, לשנים הקרובות ולקיץ הקרוב ודיברנו על סטאטוס קידום התכניות לאיגום הנחלים, מנתוני אכיפה גניבות המים.

מרדכי יוגב: לישיבה הזאת ביקשנו וגם את התשובות צריך לקבל מרשות המים, לנקודה קריטית בבקעה, שיצא לי גם לסייר בה באזור הברדלה, צפון הבקעה, שמייבשת ב-50% כמעט את המים לבקעת הירדן.

מרדכי יוגב: תוצאה מגניבות קווים, מקידוחי ברדלה 1 ו-2 שנמצאים במעלה הנחל ולמעשה עוברים מתחת לכל בתי הכפר, בית ספר הכפר וכל אחד לוקח את חלקו בתוך הכפר וגם מפתח את החקלאות, אבל חלוקת המים הסטאטוטורית איננה מתאפשרת.

מרדכי יוגב: רשות המים הבטיחה קו עוקף.

מרדכי יוגב: אינני בטוח אם היא עומדת בהבטחתה.

מרדכי יוגב: ככל שידוע לי ממשרד החקלאות היא לא עומדת בהבטחתה וגם על כך אנחנו נתשאל אותה ונבדוק מה ואם מישהו מכם יודע מה לומר בעניין, אז שיאמר.

מרדכי יוגב: דברים נוספים שנאמרו בישיבה הקודמת, כדי לשמור רציפות לישיבה הקודמת, הם הצגה של רשות המים, מקורות והמינהל האזרחי על גבי מצגת, בעותק קשיח, את הפרויקטים שבוצעו, שבביצוע, כמענה לתגבור המים בטווח הקצר והבינוני.

מרדכי יוגב: כנ"ל מכת גניבות המים, לא אפרט, כבר פרטתי קודם ואני מניח שניצב משנה דוד יפרט; וכפי שאמרתי איגום הנחלים ביו"ש – תמ"א 62 – מה הסטאטוס לביצוע ומים לבקעת הירדן.

מרדכי יוגב: אז מי יפתח?

מרדכי יוגב: אנחנו נפתח אם כך במינהל האזרחי.

<בני אלבז: קודם כל יום טוב, שבוע טוב, חודש טוב.

מרדכי יוגב: חודש טוב.

<בני אלבז: אני חושב שמנהל רשות המים הזה הוא מנהל רשות מים מעולה מבחינתנו.

<בני אלבז: הוא יודע לקדם פרויקטים והוא מחליט החלטות ואני אציין פה – אני לא יודע למה הוא לא הגיע היום, אני לא נכנס לזה – אבל אני יודע שאנחנו עובדים איתו טוב, שוטף - - -

מרדכי יוגב: מה שמו?

<בני אלבז: גיורא.

מרדכי יוגב: גיורא מה?

<בני אלבז: שחם.

<בני אלבז: הוא עושה עבודה טובה.

מרדכי יוגב: אוקיי, יכול להיות.

<בני אלבז: ורק שבוע שעבר עשינו דיון על היערכות קיץ איתו ועם רמ"א והוא באמת פתח פרויקטים והתקדם.

<בני אלבז: אני אגיע גם למה הוא החליט ומה הוא אמר.

<בני אלבז: אנחנו רואים בו שותף טוב לעבודה והוא גם מוכיח את זה, בואו נגיד ככה.

<בני אלבז: אני לא נכנס לזה שהוא לא הגיע היום.

<בני אלבז: אגב, גם השר עושה היערכות קיץ ביום רביעי הזה, שר התשתיות, שכולם מחוברים גם לדיון הזה וזה מתקדם.

<בני אלבז: אני אגיע למה שאנחנו כמינהל אזרחי מקדם ונערך לקיץ הזה, לקיץ 2018.

<בני אלבז: אחר כך אני אגיע לתכניות האב, איך הן מתקדמות בצורה רצינית מאד ואני אגיע גם לנושא של מה שעשינו בשנת 2017, כולל את הפתרון לטווח קצר ופיתרון לטווח ארוך.

<בני אלבז: מי כמוך יודע את הפעילות שנעשתה בסוף שנת 2017 בנושא עמק שילה וכמה סבלנו כולנו ביחד שם, שלא היה בימי שישי, ב-2016 וב-2017 שיפרנו.

<בני אלבז: אני אתחיל דווקא בנושא האכיפה, בנושא מגדלים.

<בני אלבז: קודם כל אושרו שני קווים עוקפים.

<בני אלבז: עוקף אחד כביש עוקף מגדלים אושר, אנחנו בהליכי תכנון- - -

<אורי מנדס: קו מים, לא כביש.

<בני אלבז: סליחה, קו מים עוקף מגדלים דרך עמק שילה.

<בני אלבז: אנחנו שם בשלבי עמ"ט מתקדם מאד, כי שינינו.

<בני אלבז: הייתה שם תכנית מסוימת שלא עמדה בציפיות שלנו ומבוצע עמ"ט עכשיו כמה שיותר מהר כדי לקדם.

<בני אלבז: מנהל רשות המים אגב אישר את הפרויקט הזה, צאו לדרך.

<בני אלבז: אנחנו בשלבי עמ"ט.

<בני אלבז: במקביל פעילות האכיפה - - -

מרדכי יוגב: רגע, מה לוח הזמנים?

<בני אלבז: זהו, הערכה שלנו שנה ל-2019 לקו הזה.

<בני אלבז: אחרי סיום עמ"ט, אחרי בנייה ואחרי תכנון.

<בני אלבז: יש כבר אישור של מנהל רשות המים לקו הזה ובמקביל - - -

מרדכי יוגב: סיום ביצוע מאי 2018?

<בני אלבז: אני מאמין מאי 2019.

<בני אלבז: בנושא מגדלים קוסרה, אתה יודע שאנחנו כמינהל אזרחי עצרנו את המים ואת המכליות שנה שעברה גם לקוסרה ולקראת סוף הקיץ ביצענו פעילות אכיפה מאסיבית על ידי יחידת הפיקוח והגורמים שלנו, של המינהל האזרחי, קציני התשתיות.

<בני אלבז: גם בשבתות עבדו, כי הבנו את מצוקת המים.

<בני אלבז: אפשר להגיד שבמגדלים לא הגיעו יותר מכליות בעקבות הפעילות שלנו, כי אנחנו גם לא נתנו מים לפלסטינאים, למרות שהם מקבלים את המים גם מאזור אחר וזה התגלה לנו אז.

<בני אלבז: אנחנו נמשיך את פעילות האכיפה המאסיבית בשטח B - גם ראש המינהל האזרחי הנחה את זה - באזור קוסרה, מגדלים – כדי שגם השנה לא נצטרך להשתמש במכליות, כמו ששנה שעברה הצטרכנו להגיע להישג הזה במגדלים.

<בני אלבז: בברדלה, מנהל רשות המים בסיור במקום איתנו, אישר את קו עוקף ברדלה.

<בני אלבז: אנחנו מצפים שאישור עמ"ט כבר יצא לדרך מטעמנו.

<בני אלבז: גם פה הייתה קצת בעיה מבחינת הקרקע.

<בני אלבז: היה לנו שם קידוח אופקי ובסוף הגענו להחלטה ואנחנו יוצאים לעמ"ט, שגם הוא מאושר תקציבית על ידי מנהל רשות המים.

<בני אלבז: אני רק רוצה לציין שבברדלה הפלסטינאים היו אמורים לקבל 4.2 מיליון קוב ומי כמוך יודע.

<בני אלבז: בפועל הם לקחו כמעט 6 מיליון – 5.5.

<בני אלבז: מיליון קוב נגנבו בקו הפנימי הזה.

<בני אלבז: הישראלים היו אמורים לקבל 2.2 מיליון קוב, אבל בפועל הם מקבלים מאיתנו 3.5 מיליון קוב במקום.

<בני אלבז: המטרה היא בהמשך פעילות האכיפה גם השנה הזאת, כדי ליצור מצב שלא יהיה חוסר לחקלאות בבקעת הירדן וזה מה שאנחנו עושים.

מרדכי יוגב: רגע, עברת לברדלה עכשיו?

מרדכי יוגב: אני איבדתי אותך, כי ירדת למקרים הפרטיים.

<בני אלבז: אמרתי ברדלה – מנהל רשות המים בסיור באזור ברדלה אישר גם את תקצוב הקו עוקף ברדלה.

<בני אלבז: הוא רואה את החקלאות והבקעה כאחד מהאובייקטים הראשונים.

<בני אלבז: גם ראש המינהל וגם סגן ראש המינהל רואים את הטיפול בכל האוכלוסיות באזור באופן שווה ואני מתאר לי שגם אתה.

<בני אלבז: כאשר המטרה היא בגדול לעשות את הקו עוקף ברדלה, שבכלל לא ייכנס לברדלה ואת ה-4.5 מיליון קוב שהיום מקבלים באופן רשמי, אמורים לקבל 4.5 מיליון קוב והישראלים היו אמורים לקבל 2.2 מיליון קוב מים, אבל בכל זאת הישראלים גם השנה – כן, בהסכם.

<בני אלבז: השנה אנחנו נתנו 3.5 מיליון קוב לישראלים והפלסטינים גנבו כ-1.3 מיליון קוב, 1.4 מיליון קוב, גנבו בשנה מהקו הזה.

<בני אלבז: הקו הזה יוצא לדרך, יש כבר עמ"ט.

<בני אלבז: כבר התחלנו להתקדם איתו בצורה מהירה, כאשר המטרה שבמאי 2019 הקו הזה יעמוד.

<בני אלבז: הוא כבר מתוקצב על ידי רשות המים, הוא יעמוד וייצא לדרך.

<בני אלבז: עד אז אנחנו כמינהל אזרחי נמשיך לבצע פעילות אכיפה עם יחידות הפיקוח וגורמי הפיקוח שלנו ביחד עם מת"ק יריחו שמלווה את כל הפרויקט הזה באופן צמוד.

<בני אלבז: אנחנו בעצם נמשיך את הפעילות של האכיפה שם, כדי לתת גם השנה מים לבקעה וליישובים.

<בני אלבז: יש משהו אחר - - -

מרדכי יוגב: נגיד שלום לילדים מירושלים.

<קריאה: אנחנו מהר חומה, גן דקלה.

מרדכי יוגב: טוב, ברוכים הבאים חמודים.

מרדכי יוגב: אין לנו פה סוכריות לתת לכם.

מרדכי יוגב: אפילו מים אין לנו לתת לכם.

מרדכי יוגב: אז מילה אחת לילדים החמודים: אנחנו פה בישיבה של ועדת משנה של ועדת חוץ וביטחון, שעוסקת בתשתיות אזרחיות שונות ליהודה ושומרון ומטפלת כרגע בבעיית המים.

מרדכי יוגב: נכון שמים זה דבר חשוב?

מרדכי יוגב: נכון?

מרדכי יוגב: מים זה דבר חשוב.

מרדכי יוגב: הכי קשה להיות צמא ולא לשתות.

מרדכי יוגב: אז אנחנו דואגים עכשיו לכל האוכלוסיות ביהודה ושומרון, שיהיה להם גם מים בשביל לשתות וגם מים בשביל חקלאות או בשביל בעלי החיים.

מרדכי יוגב: אז בזה אנחנו עוסקים, זהו.

מרדכי יוגב: אז שיהיה לכם יום טוב ובכיף ואנחנו נמשיך בדיונים של המבוגרים.

<אורי מנדס: אתה לא רוצה שנשיר כולם ביחד שאבתם מים בששון?

מרדכי יוגב: בסדר, אם אתה תארגן את זה, אז בסדר.

<בני אלבז: מוטי, אני ממשיך.

<בני אלבז: הפרויקט הבא, ברדלה.

<בני אלבז: אני רוצה להרחיב בדיוק על הבקעה.

<בני אלבז: אני מבין את המשמעות של חקלאי הבקעה ואני מבין את צוואר הבקבוק, אז אני ממשיך.

<בני אלבז: המובל המזרחי אושר.

<בני אלבז: עשינו עמ"ט מטורף וקצר כדי לאשר העברה בגדול של 40 מיליון קוב מים מליחים לעצי התמר בבקעה.

<בני אלבז: העבודות הן כבר בשלבי התחלה.

מרדכי יוגב: מה זה מובל מזרחי?

מרדכי יוגב: מנביא מוסא לתרצה?

<בני אלבז: לא, לא, מעמק בית שאן, לא מעמק בית שאן, מבית שאן עד בערך בכיוון תרצה, ממש ליד תרצה.

<בני אלבז: זה בערך 22 קילומטרים.

<אורי מנדס: במסגרת פתרונות המים לבקעה היו מספר שלבים.

<אורי מנדס: אחת הנקודות הכואבות, כמו שציינת ודיברת עליה זה ברדלה.

<אורי מנדס: אחת, בברלדה בוצעו בקיץ האחרון כמה פעולות אכיפה כדי למנוע את העניין של הגניבות וכדי לגדוע את הגניבות שיש ולתת לזה מענה נכון וראוי.

<אורי מנדס: הרי לא צינור המים יעבור דרך בתי הכפר, אז בני ציין את אותו אמת לצינור עוקף ברדלה.

<אורי מנדס: אבל בעיית המים בבקעה היא הרבה יותר רחבה והצורך בעיקר למטעי התמרים הוא לכמות מים גדולה הרבה יותר.

<אורי מנדס: התכנית שהובילה רשות המים היא מענה באמצעות מים מליחים מאזור בית שאן ועל זה בני מדבר, על העניין של מובל מזרחי להבאת מים מאזור בית שאן, שיספק מים לתמרים בבקעה.

<בני אלבז: וקוזניצוב כבר קיבל בזה אישור עבודה.

מרדכי יוגב: מה לוחות הזמנים?

מרדכי יוגב: מה התקציב?

<בני אלבז: זה כבר אצל קוזניצוב בפעולה.

<בני אלבז: זה כבר האינטרס שלו לעשות כמה שיותר מהר.

מרדכי יוגב: לו"ז סיום ביצוע.

<בני אלבז: בזה אני לא רוצה להתערב בעבודה שלו, אבל המטרה היא כמה שיותר מהר.

מרדכי יוגב: אז מה התקציב?

מרדכי יוגב: אבל אצלו זה חייב להיות עם תקציב.

מרדכי יוגב: אם הוא מוציא מכרז - - -

<בני אלבז: הוא הציג את הכל.

<בני אלבז: הוא כבר יוצא לדרך, קיבל צו קמ"ט מים.

<בני אלבז: הוא מתרגש מזה, אמר תודה לכל העולם ויוצא לדרך.

מרדכי יוגב: באיזה תקציב?

<בני אלבז: תקציב רשות המים.

מרדכי יוגב: כמה כסף?

<בני אלבז: אני לא זוכר כבר כמה.

<בני אלבז: אני לא יכול להגיד לך כמה.

מרדכי יוגב: אם אין כסף ואין לו"ז לביצוע, אז - - -

<בני אלבז: יש כסף ויש חוזה ביצוע ויש צו קמ"ט מים ויוצאים לדרך עם 40 מיליון קוב נוספים של - - -

מרדכי יוגב: מי זה קמ"ט מים?

<אורי מנדס: קמ"ט מים זה בני.

<אורי מנדס: בני הוא ממלא מקום קמ"ט.

מרדכי יוגב: אני יודע מצוין שהוא קמ"ט מים, נו מה?

<אורי מנדס: בני הוא קמ"ט איכות הסביבה וממלא מקום קמ"ט מים.

מרדכי יוגב: בסדר, אני יודע.

מרדכי יוגב: אני מכיר את זה.

מרדכי יוגב: אני שואל בחיוך, כי בשביל לדעת אז חייב לדעת כמה תקציב.

מרדכי יוגב: אז תגיד X מיליון, Y מיליון, לוחות זמנים לביצוע.

<בני אלבז: זה לא אצלי.

<אורי מנדס: לא, זה לא דברים שמתוקצבים דרך תקציב מינהל אזרחי, אלא תקציבי ביצוע - - -

מרדכי יוגב: רשות המים.

<אורי מנדס: תקציבי ביצוע הם אך ורק רשות המים.

מרדכי יוגב: ואתם רק חתמתם על התכנית לאשרר אותה סטטוטורית.

<בני אלבז: אנחנו אישרנו וקוזניצוב יוצא לדרך.

<בני אלבז: אז זה בעצם הפינה של הבקשה.

<בני אלבז: שם בבקעה עשינו עוד מספר דברים, שתדע בכלל באזור הבקעה.

<בני אלבז: אני עוד מעט ארחיב עליהם ברקע שאני נותן.

<בני אלבז: במסגרת הרד-דד, קודם כל חשוב ח"כ מוטי, שהשנה חידשנו את פעילות הוועדה המשותפת – ישראלית פלסטינאית.

<בני אלבז: השנה זה חודש וזה פעם ראשונה משנת 2010 שהוועדה הזאת אושרה.

<בני אלבז: המטרה שלנו היא ללחוץ.

<בני אלבז: בעקבות שהוועדה הזאת אושרה, אז ראש המינהל האזרחי, סגנו ומנהל רשות המים ומתאים פעולות הממשלה בשטחים, קידמנו את פרויקט הקדרון שבעצם הפלסטינאים הסכימו ללכת על הפרויקט הזה.

<בני אלבז: יהיה צוות שאנחנו חברים בו וכל המערכות בנושא קידום הקדרון, לפתור את הבעיה גם באזור שטח B.

מרדכי יוגב: קדרון זה טיהור שפכים.

<בני אלבז: שפכים, שאתה יודע ש"-16 מיליון מהם עוברים לבקעת הירדן.

<בני אלבז: זאת אומרת זה שפכים, זה משאב אדיר לבקעת הירדן.

מרדכי יוגב: ברור.

<בני אלבז: כאשר המטרה ואנחנו גם התקדמנו שם, שזה גם הישג של מנהל רשות המים הזה.

<בני אלבז: התחלנו באזור השומרון למעלה, אפשר להגיד שכבר התחלנו את הקו של 10 קילומטרים בערך, של קו מים חוצה שומרון, עוקף עזון-עתמה, שבעצם יעשה לי את עוקף עזון, שמשם נגנבו כל שנה כמיליון קוב מים לשומרון.

<בני אלבז: אנחנו מאמינים שהקו הזה יסתיים ביולי הזה.

<בני אלבז: אנחנו לוחצים לכיוון יוני, גם עם איזה בונוסים, מנהל רשות המים דיבר שם, אבל המטרה לסיים אותו ובעצם למנוע.

<בני אלבז: הוא לא יוסיף לי מים, אבל הוא לא יגרע לי מיליון קוב שגנבו לי בתוך עזון, כשזה עבר עזון-עתמה.

<בני אלבז: הוא יעשה אותו עוקף וזה קו שכבר ייעשה על הדרך.

<בני אלבז: אישרנו גם את הצו וכבר עובדים עליו.

<בני אלבז: המטרה שלנו היא לסיים את - - -

מרדכי יוגב: עד היכן הוא מגיע, עד קרני שומרון קדומים?

<בני אלבז: עד בריכת אלקנה.

<קריאה: מאיפה הקו מתחיל?

<בני אלבז: מישראל, מהמוביל - - -

מרדכי יוגב: משער מנשה?

מרדכי יוגב: מאיפה?

<בני אלבז: מקסם.

<קריאה: מאזור מחלף קסם, מקביל לציר 5, מזרחה.

מרדכי יוגב: אז זה לא עזון.

מרדכי יוגב: בלבלת אותי, עזון זה ציר 55.

<בני אלבז: זה עזון עתמה.

<בני אלבז: יש עוד קו אחד - - -

<קריאה: זה לא עזון, זה עזון-עתמה.

<קריאה: היא צמודה לשערי תקווה.

<בני אלבז: נכון מאד.

<בני אלבז: שזה קו של 48 אינץ', קו כבד שבעצם ישנה לנו את כל המערכות האלה בתוך זה.

<בני אלבז: סיימנו את מעקף עג'יב.

<בני אלבז: היה קו ענק שיצרנו מצב של חוסר בקיץ האחרון, של 3,000 קוב שלא יכולנו לספק אותם לאזור רמאללה ואותו גם סיימנו והמינהל האזרחי לקח את הפרויקט הזה והוביל אותו מול רשות המים ומקורות והיום בעצם פתחנו עוד צוואר בקבוק גדול.

<בני אלבז: יש ביצוע בפועל של קו המים שיבטין 5, חוצ"ש, שאנחנו מקווים שגם הוא יסתיים בקיץ הזה, שהוא נותן לנו עוד 3,000 קוב, שזה כבד מאד.

<בני אלבז: קוב ביום.

<בני אלבז: קו דיר שער.

<בני אלבז: 10,000 קוב נוספים נוסעים לדיר שער, לאזור הר חברון, שזה כבר בפועל מתבצע וקיים.

<בני אלבז: ביצוע קו מים לבית חגי.

<בני אלבז: בזמנו העלית את הנושא של מצלמות, חיישנים, גם שם כבר סיימנו אותו ואנחנו בשלבי ניסיון של הקו והגניבות וכל הנושא הזה.

<בני אלבז: שדרנו את הקידוחים באריאל 1 ובשבטין 5.

<בני אלבז: אריאל 1 נתן לנו מיליון וחצי קוב, שינה לנו את כל עמק שילה ואת כל המערך הזה של המים; ואנחנו ממשיכים בפעילות האכיפה בשטחי ברדלה וקוסרה.

<בני אלבז: עכשיו אני אגיד לך את סך כל התוספות שהיו לנו ומה יהיה לנו במסגרת הרד-דד.

<בני אלבז: אז ככה, קידוח אריאל 1 נתן לנו 5,000 קוב ליום.

<בני אלבז: קו המים מצפה יריחו 5 נתן לנו 2,000 קוב ביום והוא הסתיים כבר בספטמבר.

<בני אלבז: ראש קו ג'נין 500 קוב ליום.

מרדכי יוגב: גמרתם שם את כל בעיות הקרקע?

מרדכי יוגב: זאת אומרת אזור מגידו מקבל, לא מגידו, עין גדי, מועצה אזורית - - -

<בני אלבז: לא עין גדי, מגילות.

מרדכי יוגב: מגילות, סליחה, כן.

<בני אלבז: בוסטר נעלה נתן לנו אישור על השנה הזאת, עד סוף השנה הזאת כדי להעביר את הקיץ.

<בני אלבז: עד אז הם צריכים לעמוד ולפתור את הבעיה.

<בני אלבז: רמ"א נתן פה משהו מעבר.

<בני אלבז: גם עם היועצים המשפטיים עשו שם עבודה, אבל אנחנו לא נוכל לתת את זה יותר מהקיץ הזה, כי הם חייבים להזיז את הבוסטר או לטפל בו; אבל הקיץ הזה אנחנו נעביר את ה - - -

מרדכי יוגב: זו בעצם בעיה שיושבת לפתחו של קמ"ט חשמל ואנרגיה.

<בני אלבז: לא.

מרדכי יוגב: זה גנראטור, לא?

<בני אלבז: יש שם גנראטור דיזל שעובד.

מרדכי יוגב: זאת הבעיה, תחנת שאיבה.

<בני אלבז: לא, הבעיה היא שהמיקום שלו - - -

<אורי מנדס: לא, הבעיה היא שהמיקום הוא בלתי חוקי.

<בני אלבז: בלתי חוקי.

<סעיד קאסם: זה נושא שלא הגיע בכלל לרמה של לבדוק את תכנית החשמל או שיש שם תכנון לחשמל.

מרדכי יוגב: כן, זה משפיע על המשך הקו לבריכת טלמון, אם אני לא טועה.

<בני אלבז: איפה?

מרדכי יוגב: שם, בבוסטר נעלה.

מרדכי יוגב: אם אני לא טועה זה הקו.

<בני אלבז: זה גוש טלמונים.

<בני אלבז: היו"ר מרדכי יוגב: שעוד לא מקודם ואני לא יודע אם אתה יודע לקדם מצומת הפרסה לכיוון נריה, לכיוון טלמון.

<בני אלבז: זה בעצם מספק לכל גוש טלמונים.

<בני אלבז: זה בערך 30% ישראלים.

מרדכי יוגב: אבל מקורות דיברה על המשך.

מרדכי יוגב: היא חסרה לי פה יחד עם מע"ץ בפרויקט המשך לכיוון נריה, זית רענן, של בסיס דרך סטטוטורית.

<בני אלבז: ברגע שזה יגיע אלינו כמינהל אזורי, אנחנו רואים את נושא המים.

מרדכי יוגב: הם חסרים לי פה.

<בני אלבז: גם ראש המינהל, גם מנהל רשות המים רואה את זה כאובייקטים ראשונים והוא שם את זה בתעדוף עליון - נושא מצוקת המים.

<בני אלבז: במסגרת הרד-דד – שתדע בהסכם – אז אמרתי שכבר עוד 5,000 מועברים בדיר שער, 1,000 מועברים בחיבור עין יברוד.

<בני אלבז: זה עבודה שלנו כמינהל אזרחי, אנחנו עשינו את הפרויקט הזה – עין יברוד-עפרה – זה עבודה שלנו כמינהל אזרחי, עשינו את הפרויקט הזה, אנחנו – עין יברוד-עפרה.

<בני אלבז: 1,000 קוב ליום תוספת לקיץ הזה וגם קיץ שעבר בסוף.

<בני אלבז: 5,000 מועברים בדיר שער אמרתי, 1,000 בחיבור צוריף ו-1,000 מחוברים בחיבור דיר אל ת- - -.

<בני אלבז: עכשיו בקשר לנושא האכיפה.

<בני אלבז: אנחנו השנה ביצענו ניתוקים כמינהל אזרחי, כיחידות המינהל האזרחי, בערך השנה הזאת, אם - - -

<אורי מנדס: מעל 1,500.

<בני אלבז: אם בשנת 2016 עשינו 1,365, אז פה אורי צודק, עשינו 1,562 ניתוקים של גניבות.

<בני אלבז: זה ללא יחידת הפיקוח שעשתה עשרות.

<בני אלבז: ואתה יודע מה זה ואולי אורי ירחיב על הנושא של צנרת, מה זה פעילות של יחידת פיקוח שלוקחת צינורות השקיה במאות מטרים.

<בני אלבז: אז אני ממשיך.

מרדכי יוגב: טוב, אתה ממשיך?

מרדכי יוגב: ביקשנו את זה גם במצגת קשיחה ושתעביר לנו את כל זה.

<בני אלבז: יש לך.

מרדכי יוגב: אתה מעביר לנו?

מרדכי יוגב: איפה?

מרדכי יוגב: אין לי מול עיני.

מרדכי יוגב: אני רושם.

מרדכי יוגב: תעבירו לנו.

<בני אלבז: אני אתן לך את זה.

<בני אלבז: אנחנו עומדים בדיוק במה שאתה מבקש בדרך כלל.

מרדכי יוגב: אין בעיה, אז רק תעביר לי.

מרדכי יוגב: מה שאין לי אני לא יודע עליו.

מרדכי יוגב: כמו ברשות המים, שאני לא יודע עליו.

<בני אלבז: עכשיו אני ממשיך עם ההליכים הסטטוטוריים לאישור מתקני מים.

<בני אלבז: מוטי, אני פשוט נותן לך רקע על הכל.

<בני אלבז: אני יודע שבסוף אתה תשאל, אז בשביל זה אני עונה על הכל, כולל אני אגיע לתכניות האב, בסדר?

מרדכי יוגב: כן.

<בני אלבז: אז ככה, הליכים סטטוטוריים, תמ"א למים: המנה"ז מקדם תמ"א למים, תמ"א 60/1 למי מערכת.

<בני אלבז: משמעות אישור התמ"א היא ביטול הצורך בתב"ע לרוב מתקני מקורות בדומה לישראל.

<בני אלבז: יקוצר משמעותית התהליך.

<בני אלבז: תמ"א זו עוסקת בהסדרת מתקנים קיימים עד 2010, מתקנים חדשים, קווי מים, איכות מים.

<בני אלבז: עד סוף ינואר - - -

מרדכי יוגב: מה אומר על זה נציג היועץ המשפטי?

<בני אלבז: הוא מקדם את זה ביחד איתנו.

מרדכי יוגב: אני לא יודע, אני שואל אותו.

<קריאה: מקדמים את זה איתו.

מרדכי יוגב: אתה איתו?

מרדכי יוגב: עין בעין אתה רואה את העניין?

<בני אלבז: כל דבר אצלנו עובר יועץ משפטי.

<בני אלבז: כל דבר עובר דרכם עם בקרה ועם דחיפה קדימה, כי גם הם מבינים את מצוקת המים ביהודה ושומרון בקיץ.

מרדכי יוגב: מה לוחות הזמנים?

<בני אלבז: לתמ"א הזאת?

<בני אלבז: הערכה שלנו – בסוף פברואר הזה אני מקווה שהיא תעבור את ה- - -

מרדכי יוגב: זהו, שכתוב סוף פברואר.

מרדכי יוגב: רצית לדעת, 2018?

<בני אלבז: אנחנו רוצים בסוף שנת 2018 לסיים.

מרדכי יוגב: אתה יודע מה זה סוף פברואר?

מרדכי יוגב: עוד שבוע, שבועיים.

<להט שמש: אם אני אוכל לתת הרחבה, אני לגמרי מצטרף למה שקמ"ט מים אמר כאן.

<להט שמש: אנחנו והיועץ המשפטי פועלים בהתאם לדירקטיבות של ראש המינהל האזרחי, שנוכל לקדם את הפרויקטים שנוגעים למים לפני כל פרויקט אחר, לפחות בכל מה שנוגע להפקעה.

<להט שמש: כדי לסבר את האוזן, במסגרת התייחסות משפטית אנחנו נדרשים בעצם לחלופות.

<להט שמש: מתוך החמישה פרויקטים שאדוני רואה במסמך, הוא יכול לעדכן שמקורות, שלצערי לא נמצאים כאן, העבירו אלינו את הנתונים הנדרשים רק ביום רביעי האחרון, ביחס לחלק מהפרויקטים.

<להט שמש: אני יכול להגיד שכבר היום בבוקר הופצו שתי חוות דעת משפטיות בעניין הזה.

<להט שמש: זאת אומרת זו הדחיפות שאנחנו גם רואים בנושא הזה, כפי שגם ראש המינהל האזרחי - - - אותנו בעניין.

<בני אלבז: יש לנו פה בעיה שאנחנו עובדים עליה בעקבות התמ"א וכל זה.

<בני אלבז: אי הימצאות דרכי גישה סטטוטוריות מונעת קידום תכניות לדיון בהפקדה.

<בני אלבז: יש למצוא פתרון דחוף וקבוע לבעיה הזאת.

<בני אלבז: מדובר במתקנים שמגיעים אליהם פעם בחודש.

<בני אלבז: למשל בישראל, אם מתקן כזה מגיעים אליו פעם בחודש, איך שהוא אפשר לסדר אותו.

מרדכי יוגב: שבישראל לא נוהגים לדרוש דרך גישה סטטוטורית, על מנת לא לפגוע בשטח.

מרדכי יוגב: זאת אומרת שיכול להיות מתקן ללא דרך גישה סטטוטורית.

<בני אלבז: נכון מאד.

מרדכי יוגב: נו?

מרדכי יוגב: יש לנו משהו ללמוד מהקו הירוק.

<בני אלבז: אנחנו עכשיו עובדים על זה.

<בני אלבז: דוגמאות הועברו לתחום תשתית.

<בני אלבז: נדרשת החלטת רמ"א למול רת"ח תשתית.

<בני אלבז: אני מקווה שנושא התב"ע של בריכת שילה 2 ייפתר בגלל הנושא הזה ואז נתקדם.

<בני אלבז: קיימים שלושה פרויקטים שממתינים לתכנון והליכי תכנון.

<בני אלבז: בשבילנו זה אינו עומד בקצב של תהליכים בקנה מידה אחד עם הדחיפות וגודל השעה.

<בני אלבז: העליתי את הנושא גם לראש המינהל.

<בני אלבז: הוא גם דוחף בכיוון וגם מנהל רשות המים.

<בני אלבז: אנחנו בודקים גם נושא ההקלה בדרישה של שר הביטחון, שכן אתה יודע, מדובר בתשתיות לכל האוכלוסיות באזור.

<בני אלבז: עכשיו אני לא יודע אם אני אתן לך את כל הסטאטוס של כל הבריכות.

<בני אלבז: העברתי לך אותו.

<בני אלבז: אני אקח את הזמן מכולם.

מרדכי יוגב: אני רואה.

<בני אלבז: תחנת אלקנה, שער שומרון, תפוח.

מרדכי יוגב: גם דיברת על זה.

<בני אלבז: אני לא אדבר על זה, אבל נתתי פה ממש במדויק את ההליך הסטטוטורי שנעשה פה.

<בני אלבז: יש פה בעיה של חשמל בתחנת ברקן, אולי סעיד ירחיב.

<בני אלבז: תחנת שאיבה כחלק ממערכת חוצה שומרון, שדרוג והגדלה של תחנה קיימת לתחנת אין הפקעה ותב"ע.

<בני אלבז: לאחר חוות דעת יועץ משפטי יינתן אור ירוק להגשת תב"ע ללשכת תכנון.

<בני אלבז: הוגשה בקשה לחח"י להגדלת חיבור החשמל ב-16 בינואר 2018.

<בני אלבז: הועברו למקורות דרישות והשלמות לתוכנית, אולי על זה דיברת היום?

<להט שמש: גם וגם.

<להט שמש: יש חמישה פרויקטים.

מרדכי יוגב: מה השם של נציג אמ"ש?

<להט שמש: להט.

מרדכי יוגב: להט, אני אומר שכמעט על כל פרויקט פה, בעיקר אלה שביקשנו מהם אז התייחסות ספציפית, כי ראש מועצת מגילות היה בישיבה הקודמת ודיבר על מצפה יריחו 7 ודיבר על התייבשות חבל הארץ שלו.

מרדכי יוגב: אז בהכל טרם ניתנה חוות דעת יועץ משפטי.

<להט שמש: לא, הסטאטוס, שאדוני מסתכל עליו לא מעודכן.

מרדכי יוגב: זה לא אני הצגתי את זה, זה אתם.

מרדכי יוגב: זה המינהל האזרחי.

<בני אלבז: אז בגלל זה אמרתי שאני אדבר על זה.

מרדכי יוגב: אז לכן אני שואל וכל פעם מסתכל עליך, אם מה שהוא מדבר זה באוויר או שגם אתם הסרתם את החסם המשפטי, או טיפלתם בו.

<להט שמש: אז אני אומר, נכון ליום רביעי - - -

מרדכי יוגב: פעם הייתי מסתכל על האוצר, היום אני מסתכל על - - -

<בני אלבז: ביום רביעי זה השתנה.

<בני אלבז: השבוע הזה השתנה, מוטי.

<להט שמש: נכון ליום רביעי האחרון, מבחינתנו ממתין לחוות דעת משפטית.

<להט שמש: הוא אפילו סטאטוס שהשתנה, מאחר שבעת כתיבת חוות הדעת התברר שמקורות לא העבירו את כל החומרים הנדרשים למינהל האזרחי.

<להט שמש: טיעונים משפטיים.

<להט שמש: אתה יודע, אני כותב חוות דעת, אני צריך להסתמך על נתונים מסוימים.

<להט שמש: למה דווקא שם למשל, הידרולוגית, סתם.

<להט שמש: נכון ליום רביעי קיבלנו השלמות ביחס לחמישה פרויקטים ואני אומר, לפחות ביחס לשניים מהם, אחד מהם אגב הוא הפרויקט שאדוני ציין, כבר היום בבוקר יצאו חוות דעת.

מרדכי יוגב: והיא בסדר?

<להט שמש: לגבי השניים.

<להט שמש: יש עוד שלושה פרויקטים שאנחנו בוחנים.

מרדכי יוגב: מי זה, צפון ים המלח ו-?

<להט שמש: ואריאל 1.

<בני אלבז: מצפה, יריחו 2 ו-7.

<להט שמש: ומצפה, נכון.

<להט שמש: אני אומר, אפילו קמ"ט מים שיושב כאן לידי, קודם הספיק ל - - - מאחר ש - - -

<בני אלבז: נכון, לא ראיתי את זה.

<להט שמש: על חוות הדעת - - - - בשים לב לדחיפות.

<בני אלבז: זה בעקבות הפגישה אצל מנהל רשות המים ועם ראש המינהל האזרחי והיה שם סגן היועץ המשפטי, שישב בפגישה הזאת כדי לקדם את זה בעדיפות ראשונה, נושא מצוקת מים.

<איתמר יעקובוביץ: אני רק אעיר שאם מגילות דיברו על קידוח מצפה יריחו בפגישה הקודמת ובה דובר על קידוח מצפה יריחו 5 שקרס בזמנו, לקידוח הזה אפשר - - -

מרדכי יוגב: בוא שב איתנו ותגיד גם את השם, שהיא תוכל לרשום.

<איתמר יעקובוביץ: איתמר יעקובוביץ', סגן קמ"ט מים.

<איתמר יעקובוביץ: אל קידוח מצפה יריחו 5 אושר קו טרומי אפשר להגיד, עילי, כדי למלא את החלל שהקידוח ההוא הותיר.

<איתמר יעקובוביץ: בינתיים בזמן הזה הספיקו לתקן את הקידוח הזה.

<איתמר יעקובוביץ: מה שאומר שיש גם את הקידוח הזה פעיל וגם את התוספת של ה-3,000 קוב שהקו הזמני ניתן, שהוא כרגע נשאר, עד שיבצעו קו קבוע שמחבר את המערכת של ירושלים לצפון ים המלח, שזה גם נמצא אצלנו בעבודת מטה.

<איתמר יעקובוביץ: הצפי, כרגע שלב א' של זה נמצא אצלנו, עד שיתכננו גם את שלב ב'.

<איתמר יעקובוביץ: עד שהמערכת תתחיל ותעבוד זה לפחות שנתיים-שלוש.

<איתמר יעקובוביץ: פשוט עדיין חלקו בתכנון.

מרדכי יוגב: אבל הקידוחים של מצפה יריחו 5 מזרימים את המים למגילות.

<איתמר יעקובוביץ: כן, כן, הוא חזר לפעילות.

<בני אלבז: הוא חזר לעבודה, הוא עובד.

<איתמר יעקובוביץ: הוא חזר לפעילות.

<איתמר יעקובוביץ: אם אני זוכר נכון, 300 קוב שעה, בנוסף לקו הזמני שנועד לתגבר אותו.

<איתמר יעקובוביץ: קידוח מצפה יריחו 7 זה קידוח חדש לגמרי, שאגב כבר נקדח על מנת לאפשר ביצוע בהליכים מקבילים.

<איתמר יעקובוביץ: נקדח על ידי אישור של צו קמ"ט וכרגע מתנהלת ההסדרה הסטטוטורית שלו.

מרדכי יוגב: טוב.

מרדכי יוגב: כן.

<בני אלבז: אגב, פקעות 1 – יצא כבר צו קמ"ט מים ותחילת ביצוע מיידי.

<איתמר יעקובוביץ: המכונה מקידוח מצפה יריחו 7 עברה.

<בני אלבז: שתדע שזה כבר יוצא לדרך.

מרדכי יוגב: אוקיי.

מרדכי יוגב: יש פה שאלה, כן.

<מתניה שפירא: האם במסגרת העמ"טים וחוות הדעת אתם מתכננים הקטנה של הכתרים, של הקוטר של הצינורות בחלק מהקווים?

<בני אלבז: אנחנו כעיקרון, וראש המינהל מוביל וגם סגן ראש המינהל בזמנו ישב על הנושא הזה, אנחנו בעד כמה שיותר כתרים גדולים, כי יש פה גידול באוכלוסייה, בכל האוכלוסיות באזור.

<בני אלבז: זה מה שחבר הכנסת מוטי אמר בהתחלה, כשהוא ביקש לדעת את השאלות.

<בני אלבז: אנחנו בעד הגדלת כמה שיותר כתרים.

<מתניה שפירא: לא, אני שואל אם במסגרת העמט"ים של היועץ המשפטי יש כוונה להקטין, בגלל - - -

<איתמר יעקובוביץ: לא, אין קשר.

<להט שמש: אנחנו לא נדרשים לרזולוציות כאלה.

<להט שמש: אני לא מתערב בשיקולים מקצועיים.

<בני אלבז: טכניים.

<איתמר יעקובוביץ: צריך להפריד, סליחה.

<איתמר יעקובוביץ: הקביעה של הכתרים זה ועדות שיפוט ברשות המים, ועדות כלכליות והן לא ועדות משפטיות.

<בני אלבז: אני אדבר על הנושא הזה.

<מתניה שפירא: אין משוכה משפטית שאומרת שבגלל שזה יגרור הפקעות יותר גדולות או משהו כזה, לכן נקטין כתרים?

<בני אלבז: אני אתן לך דוגמא.

<בני אלבז: הלכנו על צו שעכשיו ביצע מינהל אזרחי בהובלתו של סגן רמ"א ורמ"א.

<בני אלבז: עשינו קו שנקרא קו עג'יב-גבעת זאב, שהיה בקו גודל מסוים.

<בני אלבז: הכפלנו אותו בלי שום בעיה על אותו קו, על אותו - - -

מרדכי יוגב: כי זה קו מים לערבים.

<בני אלבז: לא לערבים.

<בני אלבז: אל תגיד לערבים, זה לא ערבים בכלל, מוטי.

מרדכי יוגב: זה רמאללה.

<בני אלבז: לא.

מרדכי יוגב: קו עג'יב הוא לרמאללה.

<בני אלבז: זה לא רמאללה, לא.

<בני אלבז: זה קודם כל גבעת זאב.

<בני אלבז: הכמות הגדולה של גבעת זאב היא הרבה יותר מאשר של עג'יב וביר נבאללה.

<בני אלבז: הנה, יגיד לך פה הקב"ט איזה מפגעים כבדים מצאנו, של ביוב ויתושים ושמנו את זה עבור גבעת זאב, כ-4 מיליון שקלים כדי לפתור את הבעיה של הפרויקט הזה ונשאר לנו עוד קילומטר אחד לסיים אותו.

<בני אלבז: אנחנו עושים את זה באופן אישי.

<בני אלבז: אנחנו כמינהל אזרחי.

<מתניה שפירא: בחמשת הפרויקטים שעכשיו נדונים – שניים שוחררו ואני מבין שיש עוד שלושה.

<מתניה שפירא: אין הקטנת כתרים?

<להט שמש: אני אפילו לא מבין את השאלה.

<להט שמש: אתה מפנה את השאלה אלי ואני לא יודע להשיב, כי אני לא מבין אותה בכלל.

<מתניה שפירא: נאמר לנו שיש דבר כזה, לכן אני - - -

<להט שמש: לא, אז אני אומר שאני לא מבין את השאלה.

<בני אלבז: הייתה בעיה עם הקו הגדול אולי, שדובר על 54 - - -

<מתניה שפירא: שאלה - - -

מרדכי יוגב: רגע אחד.

<להט שמש: יש לך בעיה, אני לא מבין את השאלה שלך.

מרדכי יוגב: בואו נראה אם - - -

<אורי מנדס: אני אנסה לעזור.

<אורי מנדס: מתניה מפנה לאירוע אחר והוא שבמסגרת הרצון להגברת המים ואספקת המים לאוכלוסיית האזור הצפויה ב-2040, יש צורך בקווי מים בקוטר הרבה יותר גדול שיגיעו מכיוון ישראל.

<אורי מנדס: קוטר המים שכרגע מתוכנן, ממונח, הוא בקוטר של 48 אינץ' בתחומי מדינת ישראל.

<אורי מנדס: ברגע שאתה עולה מעל 48 אינץ' זה מחייב אישורים מסוימים של ועדות סטטוטוריות מכיוון אחר והרצון הוא להגדיל שם - - -

<מתניה שפירא: באיו"ש או בישראל?

<אורי מנדס: בישראל.

<אורי מנדס: באיו"ש ההסתמכות היא על צווים של קמ"ט מים ואין משמעות לקוטר הקו.

<אורי מנדס: לכן הדברים שאתה מערבב אותם – סליחה, אני חושב - - -

<מתניה שפירא: אני שואל.

<אורי מנדס: אני אהיה זהיר בדבריי.

<אורי מנדס: אני חושב שבעניין מה ששמעת, שהרצון היה שהקווים שיגיעו ליו"ש מכיוון ישראל, יהיו בקוטר של 54 אינץ' או של 62 אינץ' ולא בקוטר 48.

<אורי מנדס: ברגע שזה בתחומי מדינת ישראל, ברגע שאתה עולה מעל קוטר של 48 אינץ', זה מחייב תב"עות - - -

מרדכי יוגב: כאילו ביו"ש זה מסתפק באישור של קמ"ט מים בעניין.

<אורי מנדס: נכון.

מרדכי יוגב: טוב.

<בני אלבז: קמ"ט מים זה בעצם ראש מינהל, זה בעצם אג'נדה לספק כמה שיותר מים לאוכלוסיות, עקב שהן גדולות פה.

מרדכי יוגב: ברור.

מרדכי יוגב: בסדר הדברים הובהרו.

מרדכי יוגב: תמשיך בסקירה.

<בני אלבז: טוב, אני אגיע לתכניות האב.

<מתניה שפירא: לא תמיד טוב להשוות את ה - - -

מרדכי יוגב: לא, לא, יתרונות, חסרונות, בסדר.

<בני אלבז: תכניות אב:

<בני אלבז: עדכון בפועל של תכניות האב על פי החלטת שר התשתיות מתבצע על ידי שיפוטי התכניות הכלליות האזוריות ועל פי אמות המידה המרחיבות – שים לב – ובהתחשב בכלל אוכלוסיית היו"ש.

<בני אלבז: התכניות מובאות לשיפוט על פי דחיפות הביצוע של המערכות האזוריות.

<בני אלבז: אגב, כבר השבוע יהיו עוד שתי תכניות.

<בני אלבז: זה עובד בקצב.

<בני אלבז: אנחנו שותפים שם.

<בני אלבז: הם התנצלו השבוע בפני שלא - - -

מרדכי יוגב: מי הנציג שלך ב-JWC.

<בני אלבז: לא, זה לא JWC.

<בני אלבז: ועדות שיפוט שלנו.

מרדכי יוגב: של המינהל?

<בני אלבז: לא, של רשות המים.

<אורי מנדס: הוראות של רשות המים.

<בני אלבז: מילת"ב.

מרדכי יוגב: הבנתי.

מרדכי יוגב: מילת"ב זה הביוב, כן.

<בני אלבז: זה גם.

<בני אלבז: בסופו של דבר הם ביחד.

<בני אלבז: זו אותה מערכת.

<בני אלבז: ושם הן מתקדמות ויש ועדות שיפוט וגם השבוע הם התנצלו, כי הם לא הזמינו אותי לוועדת שיפוט מסוימת והם אמרו שאיך שהוא לא הגיע פידבק.

<בני אלבז: זה אחד.

<בני אלבז: עכשיו התכנית הכללית לציר חוצה שומרון אושרה בשיפוט בתאריך 18/10/2017, שאת זה מאד כבד לאשר.

<בני אלבז: זה בעצם תכנית שמערכות המשנה שלה, גב ההר הצפוני, אושרה ב-6 בנובמבר, גב ההר הדרומי אושרה בתאריך 6 בנובמבר 2017.

<בני אלבז: זאת אומרת נערכות שם, תכנית האב הזאת מתקדמת ומאושרות התכניות שיפוט לפי האורך.

מרדכי יוגב: אתה מדבר על רשות המים, שהיא חסרה לי פה כרגע ואני רוצה ממנה מצגת עם מפות, עם קווים, בצורה סדורה, תקצוב.

<בני אלבז: אני אומר לך מה שאנחנו.

<בני אלבז: אנחנו שותפים ומובילים ודוחפים.

מרדכי יוגב: לוחות זמנים, ביצוע, גמר.

מרדכי יוגב: אתם בסדר, אין בעיה.

<בני אלבז: זה כן.

<בני אלבז: לזה אני לא נכנס.

<בני אלבז: תכנית כללית לציר 55 - נווה ימין קדומים אושרה גם היא ב-19 בנובמבר 2017 בוועדת השיפוט.

<בני אלבז: תכנית לציר 35 – נחושה - קריית ארבע, ששם יש לי גנבות עצומות – הועברה בקשת קמ"ט מים להתחלת תכנון לאור הצרכים באזור תעשייה תרקומיא, יש לנו שם אזור תעשייה.

<בני אלבז: התקדמנו שם עם הדבר הזה.

<בני אלבז: תכנית אב לבקעת הירדן – שים לב – זה משמעותי – טרם אושרה סופית, אבל אנחנו כבר אישרנו את הנושא של עינות צוקים, שזה מה שעיכב את התכנית.

<בני אלבז: אישרנו את זה במפגש האחרון של מנהל רשות המים ביחד עם ראש המינהל האזרחי, את ה-2 מיליון קוב שיעברו למגילות, תוך הגבלות ונתונים מסוימים של קמ"ט שמורות טבע וקמ"ט איכות סביבה, ומשם אנחנו מתקדמים.

<בני אלבז: בעצם זה מה שעיכב ואנחנו גם שם נצא לדרך.

מרדכי יוגב: על מה עוד אתה רוצה לדבר?

<בני אלבז: אספקת מים בבקעת הירדן – דיברנו.

<בני אלבז: אני רק רוצה להגיד משהו בגדול.

<בני אלבז: במרכז בקעת הירדן קיימת בעיה של קריסת קידוחים וירידת מפלסי האקוויפר.

<בני אלבז: ישנם חמישה קידוחים שנדרשים לקידוח חלופי.

<בני אלבז: בקעות 1, אמרתי, צו ההפקעה עודכן, יצא צו קמ"ט מים.

<בני אלבז: תחילת ביצוע מיידי.

<בני אלבז: פצאל 3 – הוגשה בקשה על ידי מקורות, מצוי על אדמות פרטיות ללא מעמד סטטוטורי.

<בני אלבז: מקורות הונחו להגיש בקשה לעמ"ט יתכנות להפקעה.

<בני אלבז: במקביל נדרשת החלטת רמ"א ויועמ"ש איו"ש כיצד ניתן לקדם במקביל את קדיחת הקידוח.

<בני אלבז: הוגשו למנה"ז מסמכים לעמ"ט יתכנות להפקעה.

<בני אלבז: פקעות 2 טרם תוכנן על ידי מקורות.

<בני אלבז: מצוי על אדמות פרטיות, ללא מעמד סטטוטורי.

<בני אלבז: עטרה 2 – למעלה בעטרה, טרם תוכנן על ידי מקורות.

<בני אלבז: מצוי על אדמות מדינה, טאבו ללא מעמד סטטוטורי.

<בני אלבז: גיתית 1 – טרם תוכנן על ידי מקורות.

<בני אלבז: מצוי על אדמות מדינה, טאבו, ללא מעמד סטטוטורי.

<בני אלבז: יריחו 5 – טרם תוכנן על ידי מקורות.

<בני אלבז: מצוי על אדמות מדינה, טאבו, ללא מעמד סטטוטורי.

<בני אלבז: אנחנו לחצנו - וגם בדיון הזה - על חברת מקורות להיערך ולהשלים את כל הבדיקות הנדרשות עבור המתקנים המתוכננים במהלך חמש השנים הקרובות, על מנת לא להגיע כל פעם לדרישות מקלות ברגע האחרון.

מרדכי יוגב: בקיצור בקעת הירדן – ואני רואה פה גם בהערה נוספת שאתה כתבת – שיש פער במים גם שפירים, לא רק במים מליחים.

מרדכי יוגב: יש פער במים שפירים וכנראה שהפער הזה הוא לשתי האוכלוסיות.

מרדכי יוגב: למרות שאני אומר לכם, מהסיור שערכתי שם אז יש גם חוסר אכיפה במעמד קרקעי.

מרדכי יוגב: אינני יודע מי נותן בין שני הגדרות ועל המערכת, בכל מקום, כתוצאה מגנבות המים.

מרדכי יוגב: אז יש מים באוכלוסייה הפלסטינית והיא מאבדת שטחים חקלאיים בכל מקום ומקום, בלי חשבון וכל כמה שיש מים, שמחה וסבבה.

מרדכי יוגב: אז זה צריך להיות עם שעון סטטוטורי ועם תשלום.

<בני אלבז: אני אמרתי במפורש שנגנבים כ-6 מיליון קוב מים בשנה ביהודה ושומרון.

מרדכי יוגב: נו בסדר, על זה אנחנו מדברים.

<בני אלבז: ואני מציין ומחדד, אנחנו עושים פעילות אכיפה ואחת מהן - - -

מרדכי יוגב: כן, בני, אני אמרתי פה בישיבה הקודמת, אתה גורם ביצועי.

מרדכי יוגב: סגן רמ"א, רמ"א - גורם ביצועי.

מרדכי יוגב: אני פה לא גורם ביצועי לצערי, או גורם ביצועי עד מקום שידי מגעת.

מרדכי יוגב: באקדמיה אמרתי, יש מחקר ויש אחד שמבין מה זה מוח ויש אחד שיודע לקחת אזמל ולעבוד במוח.

מרדכי יוגב: זה שני סוגי התמחות שונים.

מרדכי יוגב: לזה נותנים PHD, הוא הפילוסוף הגדול שיוון קבעה וזה מקבל רק MD.

מרדכי יוגב: אם אני זוכר נכון זה פחות, אבל הוא יודע בסוף להיות רופא.

מרדכי יוגב: ואתה רופא, אתה צריך לבצע, לעשות.

מרדכי יוגב: אתה קמ"ט ביצוע.

<בני אלבז: אני אומר שאתה חידדת לנו הרבה הרבה דברים במסגרת הוועדות והתקדמנו הרבה בעקבות החידודים שלך, בהרבה הרבה תחומים, כאחד שמכיר את השטח, בוא נגיד.

מרדכי יוגב: בסדר.

מרדכי יוגב: אז א' אני אומר לך שאני מודה לכם שבאתם ואני מודה לך על הסקירה המפורטת ואני אלמד ממנה.

מרדכי יוגב: אני לא ארד כרגע לפרטים, כי הם לא נמצאים פה בפני כולם במצגת, אלא אני אקח ממנה ככל שאני אוכל כדי לעסוק בה.

מרדכי יוגב: כפי שאמרתי גם בהתחלה, אנחנו נזמן לפה ועוד בחודש הקרוב מבחינתי בתוך השבוע הראשון של הפגרה, כי עד הפגרה ועדת חוץ וביטחון בעיקר מוטרפת מתקציב הביטחון.

מרדכי יוגב: אפילו כדי שיהיה, ולצערי לא נותנים לנו לגעת תקציב 17.

מרדכי יוגב: אני אומר לכם פה, אתם מכירים את הבעיה.

מרדכי יוגב: לא הצלחנו גם השנה להביא למצב שאנחנו מסייעים לתקציב 2017 להיות גבוה יותר.

מרדכי יוגב: והיות והמלחמה שלנו על תקציב 2015, כמה שהיא כן סייעה פה עוד בתקופת בוגי ואחרי זה, לפרוץ את תקרת הזכוכית כדי להכין את צה"ל.

מרדכי יוגב: זה בעיני פער שתקציב 2017 נמצא בוועדת הכספים ומה שנותנים לה היא מעבירה, בלי להבין את הצרכים ולהבין את הצורך הגבוה יותר.

מרדכי יוגב: אנחנו כן ניגע, אם נצליח, בלי נדר, בתקני מינהל גם אנחנו נדחף מהכיוון שלנו.

מרדכי יוגב: בנושא התקציב אנחנו לא מצליחים עוד להשפיע מפה, אני אומר לכם, סוגר סוגריים, לדברים שאנחנו יודעים שהם נדרשים.

מרדכי יוגב: אבל צורך המים, גם מכיוון שהקיץ הקרוב לקראתנו וגם מכיוון שהובא לידיעתי במהלך וגם הלכתי לסייר בבקעת הירדן בפינה מסוימת, שהיא פינה שמצביעה על הכלל, כבור – אולי השיא של גניבות המים וחוסר השליטה של הוואקום השלטוני בעניין הזה ושל חוסר המענה הראוי, ולא אתם, אלא רשות המים.

מרדכי יוגב: אני לא אומרת את זה כביקורת אצלכם.

מרדכי יוגב: אתם תצטרכו לתת את המענה הסטטוטורי.

מרדכי יוגב: אני מקווה שתתנו.

<בני אלבז: אני אומר לך שאני רואה רוח אחרת ברשות המים, לא סתם אני אומר את זה.

מרדכי יוגב: זה פשוט קורה שם כתוצאה מזה.

מרדכי יוגב: אני לא ראיתי את הרוח הזאת.

מרדכי יוגב: היא לא הופיעה פה, אז לכן - - -

<בני אלבז: אני רואה, אני מוכיח לך את זה במה הוא מאשר.

מרדכי יוגב: אז מבחינתי היא רוח.

מרדכי יוגב: עד שהיא לא תבוא לפה ותגיד אני מבצע בתקציב ובלוחות זמנים – היא רוח.

מרדכי יוגב: היא רוח, היא לא ביצוע.

מרדכי יוגב: ומעבר למה שנוציא באופן חריף לשר ולראש רשות המים ולמקורות לצורך העניין, אז נראה את הדברים פה לביצוע ולא ברוחם של דברים.

מרדכי יוגב: ברוחם של דברים יש הרבה רעיונות.

<בני אלבז: לא, לא, אתה רואה כאן ביצוע.

<בני אלבז: יש פה הרבה ביצועים של - - -

מרדכי יוגב: בסדר.

מרדכי יוגב: כל מה דיווחת – בסדר.

<בני אלבז: יש ביצועים מוטי, תאמין לי.

מרדכי יוגב: אני מקווה.

<בני אלבז: אם לא, אני הייתי בא ואומר אין ביצועים.

<בני אלבז: יש פה ביצועים.

מרדכי יוגב: יבוא ראש רשות המים כמו קודמו וידווח, אז אני אדע שיש התקדמות ונדע לדווח על התקדמות.

<בני אלבז: דרזי הוא היה ממלא מקום שלו.

מרדכי יוגב: בסדר, אבל הוא בא ודיווח.

<בני אלבז: - - - אלכס קושניר.

מרדכי יוגב: בסדר.

מרדכי יוגב: אני זוכר את זה.

מרדכי יוגב: אני מכיר את הדורות הקודמים, כולל שהוא היה במילתא ואת הסיבוב הזה אני מכיר.

מרדכי יוגב: לפני כן אני לא מכיר ולא נגעתי בנושא הזה עד לפני 10 שנים.

מרדכי יוגב: מהרגע שנגעתי בו אז אני מכיר את האנשים.

מרדכי יוגב: לגבי היהודי היקר הזה, גיורא שחם, אני לא מכיר אותו אישית.

מרדכי יוגב: הוא הבטיח לי פה על המדרגות שהכל בסדר, אבל סגרנו שתהיה ישיבה ושהוא ידווח.

מרדכי יוגב: הכל בסדר זה פתח לדאגות, זה לא פתח לביצוע.

מרדכי יוגב: חקלאי בקעת הירדן, מכל סיבה שהיא, גם מזה ש-50% מהמים שלהם נגנבים, גם מזה שבמקביל נעשה טרור חקלאי עם ה-50% של המים שנגנבים ונתפסות להם אדמות, כולל באדמות מדינה וזו מצוקה שם בפינה ההיא.

מרדכי יוגב: שמנו אותה פה כנושא לטיפול ונעקוב אחריו.

מרדכי יוגב: אני לא יודע אם יש פה נציג מהבקעה, יש פה מישהו?

מרדכי יוגב: אין פה.

מרדכי יוגב: בסדר, אז אנחנו פה.

מרדכי יוגב: כן, בני, מה עוד?

<בני אלבז: אני רק רוצה להגיד שהמטרה שלנו בשנת 2018 להיות יותר טובים מ-2017 וזה מה שעשינו בפועל בפרויקטים שהתקדמנו ולחצנו את כל המערכות.

<בני אלבז: מאד מאד חשוב שכולם יידעו שזה יהיה הרבה יותר טוב ממה שהיה בשנת 2017.

<בני אלבז: כמובן אנחנו לא ישנים על שמרינו ואנחנו יודעים שאנחנו צריכים לבצע ולהמשיך בפעילויות אכיפה בשטחי B, להמשיך את הלחץ המאסיבי, להגיע לכך שבימי שישי יהיו לאנשים מים בברזים ולא שנרד לשם, אני אישית ועוד גורמים שלי, לפתור ולהביא מכליות לאזור.

<בני אלבז: אני מקווה שבשנת 2018 אנחנו נהיה הרבה יותר טובים וגם בשנת 2019.

מרדכי יוגב: מאה אחוז.

מרדכי יוגב: אז א' אני מודה לך על הסקירה.

מרדכי יוגב: מישהו מגורמי המינהל רוצה להוסיף?

מרדכי יוגב: אורי או היועץ המשפטי?

מרדכי יוגב: אנחנו נעבור לנושא הבא ואחר כך לפניות של אנשים שהגיעו לכאן.

מרדכי יוגב: מה שהיה לנו לומר על מה שהיה צריך לומר קודם כבר אמרנו.

מרדכי יוגב: אנחנו נדבר על האכיפה ולאחריה על איגום נושא הנחלים.

מרדכי יוגב: דוד, בבקשה.

<דוד אוסמו: בוקר טוב אדוני יושב הראש.

<דוד אוסמו: ראשית אני רוצה לציין שבתחומי הקו הירוק בדרך כלל כל מה שקשור בגנבות מים מטופל על ידי תאגידי המים ו/או הרשויות המקומיות.

<דוד אוסמו: ככל שמדובר ברצידיביסטים או בכאלה שגורמים נזק ממשי, המשטרה מטפלת.

<דוד אוסמו: לא כך הדבר באיו"ש.

<דוד אוסמו: בטריטוריה של איו"ש אנחנו מתייחסים כמובן בחומרה לכל מה שקשור לפגיעה במתקן תשתיות של המדינה ומטפלים באופן נחרץ וככל שאנחנו יכולים בנחשיות המקסימאלית האפשרית בנושא, על מנת להגיע למעורבים, לחשודים ולהגיש כתבי אישום.

<דוד אוסמו: אני מוכרח לומר שיש עלייה בין שנת 2017 לשנת 2016 באירועים.

מרדכי יוגב: יש לך חומר להגיש לנו בטבלה?

<דוד אוסמו: כן, יש לי.

<דוד אוסמו: אני אומר את זה כבר בעל פה ואני גם יכול להגיש את זה.

<דוד אוסמו: בשנת 2017 מבחינתנו היו כ-13 אירועים של תיקים שמטופלים בעניין גנבות מים.

<דוד אוסמו: רובם באזור השומרון.

<דוד אוסמו: מתוך ה-13 – 10 אירועים הם באזור השומרון.

<דוד אוסמו: בשנת 2016 – 9 אירועים, מתוכם 5 באזור השומרון, היתר בחברון ובטריטוריה של מעלה אדומים.

<דוד אוסמו: גם בשנת 2016, גם בשנת 2017 היה מיעוט כתבי אישום.

<דוד אוסמו: הוגש כתב אישום אחד נגד כאלה שגנבו מים.

<דוד אוסמו: אני מוכרח לומר שיש עלייה של קרוב ל-44% בין שנת 2016 לשנת 2017 באירועים.

<דוד אוסמו: בהיבט של הנושא בברדלה, אז היה לנו אירוע, זאת אומרת נפתחו שני תיקים, אחד מיום 7 בספטמבר 2019, שם הייתה התחברות למתקני מקורות.

<דוד אוסמו: תושבי ברדלה התחברו בצורה לא חוקית לפי התלונה שקיבלנו בשלוש נקודות.

<דוד אוסמו: חמישה חיבורים פיראטיים.

<דוד אוסמו: כוח צה"ל ניתק את ההתחברות.

<דוד אוסמו: הערך כרגע לא ידוע.

<דוד אוסמו: אנחנו הפעלנו את כל האמצעים, כולל ניסיון לפעול ברמה הפורנזית וכולל מודיעין, ככל שיכולנו.

<דוד אוסמו: לא היה מוביל מודיעיני.

<דוד אוסמו: החקירה בשלב זה ללא חשודים ומעורבים.

<דוד אוסמו: כל מקרה, אני הנחיתי לפתוח את החקירה ולבדוק.

<דוד אוסמו: זאת אומרת לבצע בדיקות נוספות ובדיקות מחודשות כדי להגיע למעורבים.

<דוד אוסמו: יש לנו עוד אירוע בברדלה ספציפית מ-16 באוקטובר 2017.

<דוד אוסמו: גם כאן התלונן עובד מקורות על גרימת נזק לצנרת, גניבת מים.

<דוד אוסמו: שם הוא הבחין כי ארגזי המיגון שמותקנים על חיבורי צרכן בכפר נפרצו על מנת להגדיל את אספקת המים למקומיים וכשביקרנו במקום אכן זיהינו חתך של המיגון.

<דוד אוסמו: גם כאן לא היה מוביל מודיעיני ונעשו רוב המאמצים.

<דוד אוסמו: גם כאן אנחנו עדיין - - -

מרדכי יוגב: מי זה מפקד תחנה הבקעה ואיפה הוא יושב?

<דוד אוסמו: זה טופל אדוני - - -

מרדכי יוגב: הוא במועצה?

<דוד אוסמו: הוא במעלה אפרים, אבל זה טופל - - -

מרדכי יוגב: כמה שוטרים יש בתחנת הבקעה?

<דוד אוסמו: לא, אבל בלי שום קשר זה מטופל במרחב שומרון עצמו.

<דוד אוסמו: מפקד המרחב מכיר את האירועים.

<דוד אוסמו: אנחנו מגיעים לאירועים, מנסים להגיע לחשודים.

מרדכי יוגב: אני מעריך אותך, אבל אם אין לי כמה פריצות וגניבות מים בוצעו בשנתיים האחרונות ואתה אומר לי רק 22 - --

<דוד אוסמו: לא, אז זה התלונות שיש לנו.

מרדכי יוגב: 222, אם לא 2,022.

<דוד אוסמו: לא, אז אנחנו מדברים על תלונות.

<דוד אוסמו: מדובר בעשרות.

<דוד אוסמו: מבחינתנו - - -

מרדכי יוגב: גם תלונות, למה שבכלל ימשיכו להתלונן אם יש כתב אישום אחד לכל זה?

מרדכי יוגב: מתי תגיעו לשטח או מתי יהיה טיפול כאשר - יהודי יפגע בפלסטיני.

מרדכי יוגב: אז מיד נראה שם חקירה שנפתחת – אני אומר את זה גם לכם – ונראה עיתונות ותקשורת ונראה טיפול.

מרדכי יוגב: זה פשיטת רגל.

<דוד אוסמו: לא, אז קודם כל אנחנו אכן מגיעים - - -

מרדכי יוגב: וכך גם הפרקליטות שצריך שתופיע פה בפעם הבאה.

<דוד אוסמו: אנחנו מגיעים לכל אירוע.

<דוד אוסמו: אנחנו עושים את מירב המאמצים.

<דוד אוסמו: יש קושי בדרך כלל בזירה עצמה.

<דוד אוסמו: אנחנו אפילו מפעילים גששים ובודקים עקבות.

<דוד אוסמו: באמת עושים את כל המאמצים.

מרדכי יוגב: מה הבעיה בזירה עצמה?

<דוד אוסמו: בזירה עצמה זאת זירה בדרך כלל בעייתית.

<דוד אוסמו: בדרך כלל האירוע מתגלה אחרי פרק זמן.

<דוד אוסמו: קשה בהיבט פורנזי להגיע כאן - - -

מרדכי יוגב: בברדלה כל הגניבות בשטח.

מרדכי יוגב: אתה נכנס לכפר – אתה רואה חיבורים, חיבורים, חיבורים.

<דוד אוסמו: כן, אבל קשה להוציא משם ממצאים בגלל שעד שמגיעים נוגעים בזה הרבה אנשים.

<דוד אוסמו: זה לא פשוט.

<דוד אוסמו: אדוני יושב הראש, אנחנו עושים, אני יכול להבטיח באמת שאנחנו עושים - - -

מרדכי יוגב: אין לכם מודיעין בברדלה?

<דוד אוסמו: המודיעין הוא קשה.

<דוד אוסמו: האמת היא שהמודיעין הוא קשה ויש לנו קושי במודיעין, אבל אנחנו בהחלט עושים מאמצים ואנחנו על הדבר הזה בהיבט של ריכוז מאמץ.

<דוד אוסמו: כל תלונה נבדקת.

<דוד אוסמו: כל תלונה נחקרת.

<דוד אוסמו: זה התלונות שקיבלנו וזה מה שמדווח לנו.

<דוד אוסמו: גם בלי תלונה אנחנו מגיעים, כשמדווח לנו על אירוע, אבל הדיווחים לצורך העניין הם לא רבים בעניין הזה, אבל אני אומר יש עלייה בדיווחים.

<דוד אוסמו: אדוני, אני מוכרח לציין שגם בהיבט של ענישה, הענישה היא בדרך כלל קנסות, ללא אכיפה של שהייה בבית סוהר.

<דוד אוסמו: בדרך כלל זה קנסות שמקבלים.

<דוד אוסמו: מהניסיון וממה שקורה - - -

מרדכי יוגב: האם ניתן כפי שביקשנו, ואני פונה פה לנציג היועמ"ש ואליך, אורי, כפי שדובר פה בישיבה של איכות הסביבה של פגיעה באתרי טבע או בדברים אחרים, דיווח מרקו בן שבת, ראש קו כחול על החרמה ודיבר על כך שמעלים את משך ימי ההחרמה לטרקטורים או דברים אחרים, או לבאגרים שעשו בנחל ערוגות או במקומות אחרים.

מרדכי יוגב: כי 48 שעות, אז הוא משחרר את הטרקטור שלו ורק נהנה מהעניין וחוזר לעבודה.

מרדכי יוגב: פה נמצאים גנראטורים, פה נמצאים מכונות שאיבה.

מרדכי יוגב: באותה מידה להחרים את מכונות השאיבה, להחרים את הגנראטור, שבת שלום.

מרדכי יוגב: החמרת אותו לשנתיים, נגמר אירוע.

מרדכי יוגב: שתי החרמות – גרמת אירוע.

<דוד אוסמו: אז גם בדבר הזה אנחנו מטפלים.

<דוד אוסמו: אנחנו קוראים לזה אכיפה במסגרת אכיפה כלכלית.

<דוד אוסמו: אני רק רוצה לציין אדוני, מדובר פה רק במים.

מרדכי יוגב: אז כמה אכיפות כלכליות כאלה ביצעתם?

<דוד אוסמו: בהיבט של אכיפה כלכלית בכל תיק אנחנו משתדלים לבצע את זה.

<דוד אוסמו: זאת אומרת לוקחים, מחרימים, תופסים.

מרדכי יוגב: כמה משאבות פיראטיות הוחרמו בברדלה?

מרדכי יוגב: אני בכוונה עולה על מקום נתון, ולכמה זמן.

מרדכי יוגב: כמה גנראטורים פיראטיים הוחרמו בברדלה ולכמה זמן?

<בני אלבז: מה שתפסנו, את כל הציוד שהיה שם, שראינו ותפסנו – זה הוחרם.

<בני אלבז: שים לב, זה שטח B.

<בני אלבז: מאד חשוב.

מרדכי יוגב: בסדר גמור, נו מה הבעיה?

מרדכי יוגב: רמ"א יכול להרשות לפעול בשטח B.

<בני אלבז: נכון, אז פעלנו.

מרדכי יוגב: שטח A הוא ערבים, שטח C הוא שלנו ושטח B הוא בלגן.

מרדכי יוגב: מה שתחליט, הוא שלך.

מרדכי יוגב: ככה הוחלט בהסכמי אוסלו.

<דוד אוסמו: אדוני, אני מוכרח לציין שאנחנו פועלים באמת בעצה אחת עם - - - מקרקעין ואיכות הסביבה.

<דוד אוסמו: אני חושב שאין להם איזה שהן טענות לעניין האכיפה, אבל אנחנו בהחלט יכולים ועשויים להשתפר, אבל אנחנו באמת נותנים קשב משמעותי לכל אירוע.

<דוד אוסמו: אגב, אני מדבר רק על מים.

<דוד אוסמו: הנתונים האלה לא כוללים חשמל, תשתיות, דברים אחרים, אלא רק נקודתית על מים.

<דוד אוסמו: אם אני מדבר על מתקני תשתית נוספים זה יכול להיות של חברות התקשורת הקוויות והלא קוויות ולכל אירוע של מתקן תשתית, חשמל כמובן, אנחנו נותנים קשב משמעותי מאד מאד מאד.

<דוד אוסמו: פה אדוני, אני מדבר רק על מים נטו.

<דוד אוסמו: גניבות מים.

מרדכי יוגב: ברור, ברור.

<דוד אוסמו: על אירועים של גניבת מים.

<דוד אוסמו: אני חושב שאנחנו פועלים בעצה אחת עם המינהל.

<דוד אוסמו: גם מה שכרגע לא בא לידי נתון של תיק פלילי, אז אנחנו סמוכים ובטוחים שמתבצעת אכיפה בדרך אחרת, אם זה על ידי תביעות אזרחיות, אם זה על ידי אכיפה כלכלית, כמו שאומר אדוני החרמות כאלה ואחרות.

<דוד אוסמו: כאן אני מדבר נטו על הליך פלילי, משמעותי.

<דוד אוסמו: ניסיון להגיע לעבריין, לתפוס אותו ולהעמיד אותו לדין כדי שהוא יישב בבית סוהר או שהוא ישלם קנס משמעותי.

<דוד אוסמו: לכאן מכוון כמובן התהליך, כדי למנוע את העבירות הבאות ואנחנו בהחלט קשובים ונותנים לזה קשב, אבל שוב אני אומר, זה בניגוד לתחומי הקו הירוק, ששם לטעמי פחות ניתן קשב לנושאים של גניבות מים, שבהם אנחנו בדרך מפנים לרשויות אחרות.

מרדכי יוגב: גניבות מים בהיקפים כאלה, בוודאי שהולכות למשטרה.

<דוד אוסמו: כן, אז אני אומר, גניבות מים - - -

מרדכי יוגב: זה שוד לאור היום מה שנקרא בהיקפים של מיליוני קוב.

מרדכי יוגב: איך להגיד – פושעים יוצאים נשכרים בתא השטח הזה אם הדבר לא מטופל, ומי שרוצה לשמור חוק, נמצא ללא הגנה על עצמו.

מרדכי יוגב: בוודאי שחייבים לטפל בכך ואני אומר שאם חסר כוח אדם לעניין, תעלו כלפי מעלה.

<דוד אוסמו: בסדר גמור.

מרדכי יוגב: רק אתמול ניהלתי על זה שיחה עם ראש אג"ת במשטרה, על הצורך בתגבור כוח אדם ביו"ש, כמו גם מזרח ירושלים, כדי לאכוף ואקום שלטוני במקומות האלה.

מרדכי יוגב: אגב, הוא אמר שזה גם עכשיו, אבל בלוחות זמנים אני עוד לא רואה את זה.

<דוד אוסמו: יש לו עוד תכניות לשנת 2019, עד כמה שאני יודע.

מרדכי יוגב: זה מה שהושב לי.

מרדכי יוגב: צודק.

מרדכי יוגב: מישהו עוד רוצה להוסיף?

מרדכי יוגב: נעשה כרגע סבב.

מרדכי יוגב: הגורמים הסטטוטוריים פה דיברו.

מרדכי יוגב: משרד המשפטים, משרד האוצר?

מרדכי יוגב: אם אני אשאל אותך על תכניות המים של רשות המים בקו עוקף ברדלה, אין לך את זה בשורה תקציבית, או שזה לא מעניין אותך, כי הם עושים את זה באיזה תקציב פנימי.

<שירה עמיאל: הם אמרו שזה תקציב של רשות המים.

מרדכי יוגב: כן, אז את לא מתעסקת בזה?

<דוד אוסמו: שירה היא רפרנטית מטעם האוצר למתפ"ש.

<שירה עמיאל: אני הבנתי שהמתפ"ש כן ותיאמנו גם עם החברה מהמים.

<שירה עמיאל: כמו שאנחנו מכירים כל מה שרשות המים תמיד אומרים, משק המים הוא משק סגור, זה בתעריף המים ולפי תעדוף של רשות המים.

מרדכי יוגב: טוב.

מרדכי יוגב: אז אני אקבל את בקשתך, שירה ותודה רבה על השתתפותך.

מרדכי יוגב: אם את צריכה לצאת, אנחנו נמשיך פה ונסיים את הדברים.

<שירה עמיאל: תודה רבה.

מרדכי יוגב: כל מי מהנוכחים פה שרוצה לומר את דברו, בבקשה.

מרדכי יוגב: תציג את עצמך.

<יגאל ליבנה: אני יגאל מהר חברון.

<יגאל ליבנה: לגבי נושא תלונות, ציינת שהיו רק 22 תלונות.

<יגאל ליבנה: השנה, אני יודע שלידינו, באזור הדוריים, יש שאיבות מאסיביות מהאקוויפר.

<יגאל ליבנה: מייבשים אותו.

<יגאל ליבנה: זה אקוויפר גבוה.

<יגאל ליבנה: האם אין אכיפה, זאת אומרת רק אם אני אבוא ואתלונן והאם יש פעולות אכיפה עצמאית?

מרדכי יוגב: תתלונן, תתלונן.

מרדכי יוגב: יש מחסור בשוטרים, בכוח.

<יגאל ליבנה: כי יש שם משאבה מאסיבית של הכל.

<יגאל ליבנה: אתה רואה הכל חממות, אז ברוך השם שקמ"ט כבישים הזיז אותם משולי הכביש 70 מטרים, אבל הכל פקפקים ששואבים ממי תהום.

<דוד אוסמו: אדוני תראה, רצוי מאד מאד לבוא ולהגיש תלונה, כי אנחנו בונים תיק פלילי.

<דוד אוסמו: תיק פלילי דורש ראיות, אז אם יש תלונה מפורטת, אז קודם כל אפשר לבוא ולצלם את האירוע, לאמוד את הנזקים.

<דוד אוסמו: אנחנו חייבים גורם מקצועי שיעבוד איתנו כדי לבנות את התיק ואנחנו במקביל משתדלים להגיע לעבריין.

מרדכי יוגב: בוא, אני אקצר את הדברים.

מרדכי יוגב: אדוני מכיר את ניצב משנה מוריס חן, מפקד מרחב חברון?

מרדכי יוגב: איש שאיכפת לו מאד.

<דוד אוסמו: כן, מאד.

מרדכי יוגב: אנא מכם, עם המועצה, לקבוע איתו ישיבה ולהתלונן ולהתלונן ולהתלונן.

מרדכי יוגב: להתלונן ולא להפסיק להתלונן ושיהיה גורם גם במועצה שיתלונן, כי האזרח הקטן נוסע לעבודה, אז שיהיה גורם שיטפל בהגשת עוד תלונות ועוד תלונות, עד סטטיסטיקה שתביא את המשטרה בסוף להתעסק בזה.

מרדכי יוגב: אני אומר פה תשובה ככה בשביל הסיפור, תשובת משטרת בנימין לצורך העניין לאי טיפול באבנים.

מרדכי יוגב: ביטחון.

מרדכי יוגב: אנחנו מטפלים בזה בוועדת משנה אחרת.

מרדכי יוגב: תל ציון גדלה, קריית ספר גדלה.

מרדכי יוגב: בלי לפגוע באף אחד, אבא שאנס את בתו או סבא שאנס את נכדותיו, תיק לטיפול המשטרה לפני שהיא מגיעה לאבנים והיא לא מגיעה.

מרדכי יוגב: זה התירוץ ששמעתי אותו בשלושה ימים האחרונים.

מרדכי יוגב: לא אשרוף יותר כלום, ממקורותיי.

מרדכי יוגב: עד כדי כך, בהבנה של תקנים או של טיפול, לא יודע.

מרדכי יוגב: אז זה לתשומת הלב, הערה.

מרדכי יוגב: כולל התקנים של משטרת בנימין ומה היא מספיקה לטפל, אבל אנחנו נשתדל פה בישיבה לראות איך זה כן מובא, ושוב, כמה תלונות כי האזרח כבר מתייאש ומתלונן, כי אין מענה.

מרדכי יוגב: כמה מטופלות, כמה הגיעו עצורים, כמה נשפטו ולכמה נשפטו והאם יש בכלל שליטה.

מרדכי יוגב: יש ואקום שלטוני.

<דוד אוסמו: תודה אדוני על המענה.

מרדכי יוגב: כן.

<אורי ברטפלד: בוקר טוב.

<אורי ברטפלד: אורי ברטפלד, יושב ראש פורום היישובים הצעירים.

<אורי ברטפלד: ראשית כל אנחנו מודעים לזה שיש מקומות שיש צוותים מיוחדים שהרשויות לקחו לנושא של אכיפה וסתימת פרצות ופיצוצים וכל מיני גניבות מהצינורות בצורה פרטית.

<אורי ברטפלד: בהר חברון לדוגמא לא קיים צוות כזה, ככה שגניבות המים שם, במיוחד בקיץ, מגיעות למצוקות מאד גדולות, במיוחד במקומות הפחות מוסדרים, בגלל בעיות כאלה ואחרות.

<אורי ברטפלד: גם בחוות גלעד עכשיו, שנמצאת בתהליך של הסדרה, אנחנו יודעים לא התקדמו.

<אורי ברטפלד: עדיין קיימים בצנרות בדרך לשם.

<אורי ברטפלד: אם הפלסטינאים מרשים לעצמם לגנוב את המים ולספק לעצמם את המים במקורות שלהם, אנחנו לא יכולים להרשות לעצמנו כאלה דברים ואנחנו נמצאים במצוקה גדולה מאד.

<בני אלבז: יש צוות עובדים של המינהל האזרחי שעובד שם באופן שוטף על כל הקווים ועושה ניתוקים יום יום.

<בני אלבז: יום יום, שים לב, יום יום, עובדים שלנו, שהם פלסטינאים וצמוד אליהם מאבטחי מקורות וקצין תשתיות.

<בני אלבז: יום יום.

<אורי ברטפלד: גם בהר חברון או בגוש עציון?

<בני אלבז: בהר חברון.

<אורי ברטפלד: בהר חברון יש את זה ליד בית חגי, ליד צומת הכבשים ואני עובר שם יום יום ואני שואל את עצמי שאלה.

<אורי ברטפלד: אני עובר יום יום, אני רואה את הצוות הזה עם JCB, עומד, מסדר, שני מאבטחים עומדים למעלה.

<בני אלבז: נכון, זה הצוות שלנו.

<אורי ברטפלד: אתה שואל עצמך, הרי זה הון עתק.

<אורי ברטפלד: מדינת ישראל משקיעה הון עתק.

<אורי ברטפלד: הרי הדבר הזה כמו כלום עולה 7,000, 8,000 שקלים ביום ואני ממעט.

<אורי ברטפלד: הרי הצינור מוביל לרפת, הרי זה הכל הולך לצינור רפתות מאחורה.

<אורי ברטפלד: אי אפשר לעשות את הלינג' זה, חבל על הכסף של המדינה.

<אורי ברטפלד: חבל על כוח האדם שעובד על זה.

<אורי ברטפלד: אני מתאר לעצמי שהמאבטחים והאנשים מתוסכלים מהעניין.

<אורי ברטפלד: הם כל יום, כמו שאתה אומר.

<בני אלבז: נכון.

<אורי ברטפלד: יום יום.

<אורי ברטפלד: זה נראה אבסורד.

<אורי ברטפלד: זה תיאטרון אבסורד.

<אורי ברטפלד: הם מפרקים את זה, מרתכים שם, למחרת עוד פעם, על אותה נקודה.

<אורי ברטפלד: אני לא חושב שאני צריך להגיש תלונה במשטרה שיש בעיה, הרי אתה בעצמך אומר יום יום מגיעים לאותה נקודה.

<אורי ברטפלד: זה תיאטרון אבסורד, אין לי מילה אחרת, כאילו?

מרדכי יוגב: הבנו.

מרדכי יוגב: זה מחייב הרבה יותר אכיפה והרבה יותר שילוביות גם לצורך העניין.

מרדכי יוגב: למשל לשלב בצוות שלך שוטר שבמקום יוכל לאסוף ראיות, או כל דבר אחר ולהביא.

<דוד אוסמו: ואם מדובר בתופעה, אז אנחנו יודעים גם לפעול מודיעינית ובאופן סמוי כדי - - -

מרדכי יוגב: אבל דוד, ודאי שמדובר בתופעה.

מרדכי יוגב: אנחנו מדברים פה על מכת מדינה של גניבות מים בהיקפים שהוא סיפר לך פה.

מרדכי יוגב: כמה אמרת?

מרדכי יוגב: 6 מיליון קוב.

מרדכי יוגב: אז מה עוד צריך לעשות, אלא להביא לפה גם את סמנכ"ל המשרד לביטחון הפנים בפעם הבאה, או גורם בכיר יותר מהמשטרה, כדי שמשטרת ישראל או אני לא יודע עוד מי, נחשוב, גורם רלבנטי.

מרדכי יוגב: אני לא רוצה לדבר סתם.

מרדכי יוגב: נעבור לנושא הבא כדי לא לבזבז את זמננו, כי אני מרגיש שאני קצת מבזבז פה את זמני ללא רשות המים ואני לא רוצה לבזבז גם את זמנכם.

מרדכי יוגב: נידרש למסדר נוסף.

<דוד אוסמו: בכל מקרה אדוני, אנחנו כמשטרה נגביר את הטיפול שלנו בתחום הזה ונעלה את זה בפני הגורמים הרלבנטיים, הגורמים הביצועיים אצלנו ואנחנו נאסוף יותר מודיעין ונשתדל להיות יותר אפקטיביים בתחום הזה, אדוני.

מרדכי יוגב: בהחלט.

מרדכי יוגב: זה בהיקפים גדולים מאד.

מרדכי יוגב: ממה שאני התרשמתי בבדרלה, זה היקף של 50% מכמות המים.

מרדכי יוגב: דיברת על 4.2.

מרדכי יוגב: אני לא בקיא.

<בני אלבז: 4.2 מיליון מוקצב לפלסטינאים.

מרדכי יוגב: כמה ברדלה 1 ו-2 מפיקים בשנה?

<בני אלבז: 8 מיליון קוב, אבל בפועל הוציאו 9.5 שנה שעברה.

מרדכי יוגב: ומתוך זה, מחצית מזה, כ-2 או אינני יודע מה, עוד נגנבים גם ולא מותירים לצד השני.

<בני אלבז: 1.5 בפועל נגנבים שם.

מרדכי יוגב: בסדר.

מרדכי יוגב: אני בעד להקצות לשתי האוכלוסיות, להקצות לכולם, הכל בסדר, אבל להקצות בצורה סדורה.

מרדכי יוגב: יש שעון ויש אכיפה.

מרדכי יוגב: אנחנו מגיעים לנושא האחרון שאנחנו פה אמרנו על סדר יומנו – איגום הנחלים ביו"ש, תמ"א 62.

מרדכי יוגב: מי משיב מה קורה עם זה?

מרדכי יוגב: אנחנו עוקבים אחרי זה מדי פעם וככל הידוע לי כבר מזמן זה היה צריך לקבל תב"ע בתוקף.

מרדכי יוגב: איגום נחלים.

<בני אלבז: אנחנו עובדים על התכנית הזאת.

מרדכי יוגב: מה זה עובדים?

<בני אלבז: עובדים.

<בני אלבז: זה מה שאני יודע ממה ששמעתי.

<בני אלבז: אני לא נכנסתי לזה, אבל אני יודע שעובדים על התכנית הזאת של תב"ע איגום הנחלים.

מרדכי יוגב: מה יודע להגיד היועץ המשפטי?

<להט שמש: לא יכול להגיד.

<להט שמש: גם אני לא בקיא.

מרדכי יוגב: מה אתם יודעים להגיד עליה?

<להט שמש: אני לא בקיא בנושא אדוני, אני אצטרך לבדוק.

מרדכי יוגב: טוב, אז רמ"א יצטרך לתת על זה תשובות.

מרדכי יוגב: רמ"א יזומן לישיבה הקרובה בנושא המים ולו בגלל נושא איגום הנחלים.

מרדכי יוגב: פשוט אנחנו מתבזים פה ישיבה אחרי ישיבה.

מרדכי יוגב: אם אינני טועה, אינני זוכר מתי הופקדה התכנית, אבל כבר מזמן.

מרדכי יוגב: יש לי פה טופס שלכם, אני צריך לראות את התאריך.

מרדכי יוגב: זה היה לפני אוגוסט, עוד בתקופות האלה ואולי הוגשה מאז התנגדות, לקבל כל דבר.

מרדכי יוגב: התכנית פורסמה באוגוסט להפקדה.

<בני אלבז: זה בסדר, סביר אם זה אוגוסט.

מרדכי יוגב: הנה, אתה תקבל אותה עכשיו.

<בני אלבז: זה בסדר גמור, מוטי.

מרדכי יוגב: קמ"ט מים, אתה תקבל אותה עכשיו.

מרדכי יוגב: לא סביר שמאז כלום לא קרה.

<אורי מנדס: - - - בה.

<אורי מנדס: בסדר.

מרדכי יוגב: תכנית שתעזור למים בכל יהודה ושומרון ותעזור למדינת ישראל, אין ספק.

<בני אלבז: זה פיילוט.

מרדכי יוגב: פיילוט, נכון.

<בני אלבז: שיהיה ברור.

מרדכי יוגב: ודאי, פיילוט.

מרדכי יוגב: מהפיילוט הזה יהנו הפלסטינים, יהנו אחרים.

מרדכי יוגב: אין שם שטחים נטועים אלא רק לפלסטינים והמים יחלחלו לאקוויפר וישאירו את האקוויפר, אולי תהיינה מזה גם תועלות נוספות, אני לא יודע.

מרדכי יוגב: יש תועלות נוספות של לבלום הצפות של איילון במקרים קיצוניים.

מרדכי יוגב: בסדר גמור.

מרדכי יוגב: טוב, עוד מישהו פה רוצה להתייחס?

מרדכי יוגב: האגודה לזכויות האזרח, את שותקת כל הזמן.

<ליאת ספאר: אני מקשיבה.

מרדכי יוגב: מאה אחוז.

מרדכי יוגב: בסדר גמור.

מרדכי יוגב: אני אסכם בקצרה ויותר מאשר בקצרה, אולי בכמה מילים עוד אחרי זה בכתב, שבאמת המטרה של הישיבה היא גם תכנית אב למים לכלל האוכלוסיות ולא נרחיב כרגע במה יותר ולמתי וגם להתגבר על בעיות המים לטווחים הקצרים, לשתייה ולחקלאות בכל האוכלוסיות, גם בצרכים של האוכלוסייה היהודית, גם הפלסטינית.

מרדכי יוגב: דיברנו על דברים נוספים וזה נתוני אכיפה על מכת מדינה.

מרדכי יוגב: דוד, באמת תעלו את זה גם במטה למפקד המחוז וגם כלפי מעלה.

<דוד אוסמו: ברור.

מרדכי יוגב: יש לכם יותר צרכים.

מרדכי יוגב: אם היה שיתוף פעולה עם הרשות הפלסטינית ויכול להיות שיש גם בשיטור שגובל בין סמכויות וסטאטוס קידום התכניות האלה.

מרדכי יוגב: דרך אגב, אורי, גם בתקצוב, כפי שדיברנו על תקצוב כבישים לתכניות אב, שיש מקום גם לקחת מהרשות הפלסטינית לתקצוב כבישים משותפים, גם בתקצוב המים יכול להיות שיש מקום לאימפוט של הכנסה של פרויקטים משותפים למים ולביוב.

מרדכי יוגב: גם בהם, כשם שיש ועדה JWC משותפת, אז בכל מה שמשרת את שתי האוכלוסיות, לקחת גם נתח ולהגיע לסיכומים שלוקחים גם נתח תקציבי מהרשות הפלסטינאית, אם הפרויקט משרת את שתי האוכלוסיות.

מרדכי יוגב: אז זה גם דבר שצריך לדבר עליו.

מרדכי יוגב: מעבר לנתוני האכיפה, אנחנו נבקש את הדגש על בקעת הירדן, צפון בקעת הירדן מדי פעם לדבר שהוא יותר בפוקוס או יותר בבעיה; וכנ"ל את נושא קידום התכנית לאיגום הנחלים.

מרדכי יוגב: אנחנו נקבע ישיבה נוספת שנשאף שכולם יהיו בה, בתיאום.

מרדכי יוגב: אני לא רוצה לומר את הכל אנחנו עושים בתיאום, לא רוצה לומר מה.

מרדכי יוגב: אנחנו נבקש שרמ"א יציג את נושא תכנית האב הזאת למים, מכיוון שמראש רשות המים אין לי ציפיות.

מרדכי יוגב: מרמ"א יש לי ציפיות.

מרדכי יוגב: אני אומר שהוא הבטיח פה הבטחות ואני לא ראיתי אותו.

מרדכי יוגב: אתם אומרים שיש ישיבות, אז יכול להיות שאתם צודקים.

מרדכי יוגב: אם אנחנו לא יודעים, כנציגי הציבור, אז אני לא יודע.

מרדכי יוגב: מה שאני יודע אני יודע, מה שאני לא יודע, אני לא יודע להשיב.

מרדכי יוגב: גם משום שנראה לי שהקיץ הקרוב, אינני יודע אם יהיה חם מקודמיו או לא יהיה חם מקודמיו, דיברתם פה על כמה דברים שעשיתם ואני אומר תודה ויישר כוח על העוקף למגדלים, יהיה רק במאי 2019.

מרדכי יוגב: זאת אומרת קיץ 2018 רק בצד של האכיפה, לא בצד של התוספת.

<בני אלבז: שנה שעברה הצלחנו ולא נתנו שם מכליות בכלל.

מרדכי יוגב: אוקיי.

מרדכי יוגב: כך גם גב ההר.

מרדכי יוגב: היו מקומות נוספים, גם בגב ההר לאורך כל שדרת ההר, מאלון מורה, דרך עילי שילה, דרך גושים אחרים שעמדו בשבתות ללא מים או שעמדו בימים ללא מים.

<בני אלבז: אמרו לי שכשפתחנו את אריאל וסיפקנו את ה-1.5 מיליון קוב, גם בשילה הבעיה נפתרה.

מרדכי יוגב: כנ"ל באוכלוסייה הפלסטינית במקומות מסוימים בגב ההר וכנ"ל אני אומר לגורם המשפטי בכל הדברים הללו, אנא מכם תעברו על הפרויקטים למים, כי זו התשתית הכי בסיסית.

מרדכי יוגב: אני אומר את זה אפילו בעדיפות לחשמל ולסלולר ואני יודע, נטפל גם בהם, אבל בסוף אנשים צריכים לשתות מים כתשתית בסיסית ובה יש מקום, ביחס לכך שזה משרת גם את שתי האוכלוסיות לבוא בהכרה כזו או אחרת או בהתחשבות כזו ואחרת.

מרדכי יוגב: לא נאריך יותר, אבל כשאנחנו מדברים על דו"ח, דוד, אז צריך לדעת כמה פריצות וגניבות בוצעו, כמה תלונות הוגשו.

מרדכי יוגב: אתה אומר רק 22, אני אומר לכם, שלמה, תעודדו כלפי מטה בכל מקום להתלונן, להתלונן, להתלונן ולהגיש תלונות.

מרדכי יוגב: בלעדי זה אין תשתית ראייתית.

מרדכי יוגב: זה קורה לנו גם בגופים נוספים כמו שב"כ.

מרדכי יוגב: אם אין תשתית ראייתית במשטרה, על מה אני יודע ללכת?

מרדכי יוגב: ולא רק בקו ירוק.

מרדכי יוגב: אני אומר לכם את זה פה, ישיבה פתוחה, אבל גם בשביל ששב"כ ייכנס יש - - -

<קריאה: - - - מהשטח יש 917.

מרדכי יוגב: גם בשביל שיטופל לצורך העניין ביפו או ברמלה או בלוד, בלא תלונה אי אפשר לגשת לתשתית ראייתית ולפעול עליה ולעשות איתה דבר.

מרדכי יוגב: זה קשה, זה מעייף, אני יודע את זה, אבל צריך לתת לזה אפילו גורם מהמועצה, שידרבן ושידחוף תושבים לעשות או יסייע או יסביר איך, כדי שנוכל להתקדם ונוכל גם לדחוף באופן חיובי את משטרת ישראל לייצר בזה יותר אכיפה.

מרדכי יוגב: אז תודה רבה לכולם.

מרדכי יוגב: הישיבה נעולה.